Жамбыл облысы Шу ауданы Еңбекші орта мектебі

Физика мен математика пәнінің мұғалімі

Даданбаева Назгуль Жексенкуловна

**Білім беру кезіндегі жаңа технологиялар мен әдістерді**

**қолданудағы заманауи жүйе.**

 XXI ғасыр табалдырығында тұрған адамзат өркениеті өз дамуының жаңа кезеңіне – білім беру үрдісінің ең маңызды факторларының біріне саналатын кезеңге келіп жетті.

Қазақстанда білім саласында білім берудің ескі мазмұнының орнына жаңасы келуде. Ол балаға оқу қызметінің субъектісі ретінде, өзін-өзі өзектендіруге, өзін танытуға және өзін-өзі жүзеге асыруға ұмтылатын дамушы тұлға ретінде бағытталған. Бұл педагогикалық үрдістің маңызды құрамы оқу ісіндегі субъектілер – оқушы мен оқытушының тұлғалық бағытталған өзара әрекеті болып табылады. Жаңа білім парагдимасы бірінші орынға баланың білімін, білігі мен дағдысын емес, оның тұлғасын, білім арқылы дамуын қойып отыр.

 *Педагогика ғылымының бір ерекшелігі* – баланың тұлғалық дамуына бағытталған жаңа оқыту технологияларының пайда болуы.

 Білім мазмұнының жаңаруы осы мамандардың кәсіби біліктілігі деңгейіне қойылатын талаптардан айқындалады.

 Біз қадам басқан XXI ғасыр жан-жақты дамыған, білімді, өз ісіне және өзгенін ісіне әділ баға бере алатын, өзіне сенімді, Отанның әлеуметтік-экономикалық жағынан дамуына зор үлес қоса алатын азамат тәрбелеуді талап етеді

 Елбасы өзінің Жолдауында әдеттегідей әлеуметтік салаға зор назар аударады. *Жолдаудың басты мақсаты* – дамыған 30 елдің қатарына кіру. Нұрсұлтан Назарбаев «Төртінші өнеркәсіптік революция жағдайындағы дамудың жаңа мүмкіндіктері» атты Жолдауында жүзеге асырылуы тиіс 10 міндет айқындалғанын атап өтті. Жолдаудағы заманауи білім беру жүйесінің мақсаты – бәсеке қабілетті, жан-жақты, бірнеше тілді білетін маман даярлау.

 Президент барлық жастағы азаматтарды қамтитын білім беру ісінде өзіміздің озық жүйемізді құруды жеделдету қажеттігін айтады. «Білім беру бағдарламаларының негізгі басымдығы өзгерістерге үнемі бейім болу және жаңа білімді меңгеру қабілетін дамыту болуға тиіс. 2019 жылдың 1 қыркүйегінде қарай мектепке дейінгі білім беру ісінде балалардың ерте дамуы үшін өз бетінше оқу машығы мен әлеуметтік дағдысын дамытатын бағдарламалардың бірыңғай стандарттарын енгізу қажет», дейді Елбасы. Орта білім саласында жаңартылған мазмұнға көшу басталды, бұл 2021 жылы аяқталатын болады. Мемлекет басшысы атап өткендей, бұл – мүлде жаңа бағдарламалар, оқулықтар, стандарттар және кадрлар

 Келер ұрпаққа қоғам талабына сай тәрбие мен білім беруде мұғалімдердің инновациялық іс-әрекетінің ғылыми-педагогикалық негіздерін меңгеруі — маңызды мәселелердің бірі. Сондықтан да оқушылардың ой-өрісін, ұлттық мәдениетін, ұлттық рух пен сана-сезімін дамытып, алғыр тұлғаны қалыптастыруда тәрбие жүйесіндегі инновациялық іс-әрекеттердің ендірілуі үлкен жетістіктерге жетелейді.

 *Бүгінгі мақсат* — әрбір оқушыларға түбегейлі білім мен мәдениеттің негіздерін беру және олардың жан-жақты дамуына қолайлы жағдай жасау.

«Инновация» ұғымын анықтайтын нақтылы анықтама әлі де жасала қойған жоқ. Ш. Таубаева мен Қ. Құдайбергенованың берген анықтамасына сүйенсек «инновация» — бұл нақты қойылған мақсатқа жетуде ойға алынған жаңа нәтиже. Нақты мақсат дегеніміз не? Нақты мақсатқа қандай әдіс-тәсілдердің көмегімен жетуге болады? Оқу мақсатының жүйесінде берілген мақсаттың негізгі категорияларын пайдалана отырып, педагог өз еңбектерінің нәтижесі туралы ақпарат алуға мүмкіндік алады. Демек, мақсат пен нәтиже — жаңалыққа бет бұрудың кілті.

 *Инновациялық үрдістің негізі* — жаңалықтарды қалыптастыру, қолдану, жүзеге асырудың тұтастық қызметі. Кез келген жаңа әдіс жекелік, сондай-ақ уақытша жоспарға жатады. Бұл яғни, бір мұғалім үшін табылған жаңа әдіс, жаңалық басқа мұғалім үшін өтілген материал тәрізді.

Инновация мәселелерімен айналысып жүрген бірқатар ғалымдардың еңбектерін, жазған анықтамаларын қарастырып, талдай келе біз бұл ұғымның түп-төркінін белгілі уақыт арасында жаңашыл идеяны қайта қарау, жаңалау деп айтқанды жөн көрдік. Сөл ертерек кездің өзінде белгілі қолданылып жүрген идеялар жаңа бағытта ұсынылса, мұның өзі инновациялы деп аталған. Осыларды негізге ала отырып, инновацияны «жаңалық», «жаңа әдіс», «өзгеріс», «әдістеме», «жаңашылдық», ал инновациялық үрдісті «жаңа әдістеме құралы» деп ұғатын боламыз.

 Инновация білім деңгейінің көтерілуіне жағдай туғызады. Кейінгі кезеңде ғалымдар өз зерттеулерінде оқу-тәрбие ісіне жаңалықтарды енгізіп, тарату мәселесін қарастырады.

Мемлекеттік білім стаңдарты деңгейінде оқыту үрдісін ұйымдастыру жаңа педагогикалық технологияны ендіруді міндеттейді. Ал жаңа педагогикалық технологияның түрі, қолдану ерекшелігі, одан туындайтын ділгір мәселелер бүгінгі таңда әлі нақтыланып белгілі бір жүйеге түспеген дүние.

 Қазіргі оқу орындары мен педагогикалық ұжымдар ұсынылып отырған көпнұсқалыққа байланысты өздерінің қалауына сәйкес кез келген үлгі бойынша қызмет етуіне мүмкіндік алды. Бұл бағытта білім берудің әр түрлі нұсқадағы мазмұны, құрылымы, ғылымға және тәжірибеге негізделген жаңа идеялар, жаңа технологиялар бар. Сондықтан әр түрлі оқыту технологияларын оқу мазмұны мен оқушылардың жас және психологиялық ерекшеліктеріне орай таңдап, тәжірибеде сынап қараудың маңызы зор. Қазіргі білім беру саласындағы оқытудың озық технологияларын меңгермейінше сауатты, жан-жақты маман болу мүмкін емес. Жаңа технологияны меңгеру мұғалімнің интеллектуалдық, кәсіптік, адамгершілік, рухани, азаматтық және басқа да көптеген адами келбетінің қалыптасуына игі әсерін тигізеді, өзін-өзі дамытып, оқу-тәрбие үрдісін тиімді ұйымдастыруына көмектеседі.

 Жаңа педагогикалық технологиялар оқушының шығармашылық қабілеттерін арттыруға өз үлесін қосады.

*Жаңа технологияны қолдану төмендегідей кезеңдер арқылы іске асады*:

I кезең — оқып үйрену;

 II кезең — меңгеру;

III кезең — өмірге ендіру;

IV кезең — дамыту

 Оған мысал, Назарбаев Зияткерлік мектептерінің 2020 жылға арналған даму стратегиясындағы ДББҰ басшылыққа алатын негізгі қағидаларының бірі инновациялық екендігін «жаңа әдістер мен технологияларды» пайдалануға ұдайы ұмтылыс жаңа білім мен ақпаратты қолдануға дайын болу. Сондықтан да Назарбаев Зияткерлік мектептері Кіріктірілген білім беру бағдарламасын негізге алады. Ал ол мұғалімдерге Кіріктірілген білім беру бағдарламасына сай төрт тілдік дағдыны басшылыққа ала отырып, оқушылардың сыни ойлау қабілетін дамыту, дарындылығын арттыру, ақпараттық сауаттылығын арттыру, бағалау жүйесін түрлендіру сияқты зор міндеттер қояды. Сондықтан да қойылған талапты дұрыс түсініп, талапқа қол жеткізуде түрлі амал-10

тәсілдерді қолданамыз. Сабақ барысында оқушының жаңа ақпараттарды өз бетінше іздеуге бейімдігін қалыптастыратын, жинақтаған мәліметтерін жүйелеп, бағдарламаларға сәйкес тұжырымдар жасап, шешім қабылдай алатын деңгейде жеткізетін әдістердің рөлі артып отыр. Әрбір мұғалімнің басты міндеті – оқушыларға белгілі бір білімдер жиынтығын беру ғана емес, сонымен қатар оларды оқуға деген қызығушылығын дамыту, оқи білуге үйрету. Жақсы ойластырған оқыту әдістерінің көмегінсіз оқу материалының игерілуін ұйымдастыру қиын. Белсенді оқыту мұғалімнің дайын білімдерді баяндауына, оларды есте сақтауы мен жаңғыртуына емес, оқушылардың белсенді ойлау және практикалық әрекет үдерісінде өз бетінше білімдер мен біліктерді меңгеруіне бағытталған әдістер жүйесін пайдалануды білдіреді. Белсенді оқыту әдістерінің ерекшеліктері – олардың негізінде практикалық және ойлау әрекетін ояту жатыр. Әдісті таңдауда жаңашыл әдістерді таңдауға басымдық беріп, заманауи әдістерді қолдануға баса назар аудару қажет. Оның бір түрі болжау әдісі. Ол оқышулардың қызығушылығын ояту мен назар аударуда маңызды болып саналады және олар әр түрлі құралдардағы негізгі ойды болжап, тақырыпты ашады.

 Өзге ұлт өкілдеріне, яғни, екінші тілді меңгеруге «диалогтік оқыту» маңызды рөл атқарады. Диалог сабақта оқушылардың қызығушылығын арттырумен қатар, олардың білімін деңгейінің өсуіне үлес қосады. Диалогтік оқытуда оқушылар бір-бірімен қарым-қатынас жасай отырып жүргізілген жұмыс балалардың оқуына және танымдық дамуына әсер етеді. Сұрақ дұрыс қойылған жағдайда, оқытудың тиімді құралына айналады және де оқушылардың оқуына қолдау көрсетіп, оны жақсарта және кеңейте алады. Сонымен бірге сабақтарда «Ойлан-жұптас бөліс» әдісін қолдануға болады. Бұл әдіс бойынша оқушылар жеке ойланады, жұпта талқылайды, топ болып шешімге келеді, сыныпқа жариялайды. Оқушыларға «Карусель» деп аталатын мынадай жұмыс түрі қатты ұнайды. Екі сақина жасалады. Ішкі және сыртқы сақиналар. Ішкі сақина – бұл қозғалмай отырған оқушылар. Сыртық сақина – бұлар әрбір 30 секунд сайын ауысып тұрады. Осылайша, олар бірнеше минутта бірнеше тақырыпты айтып шығады және әрқайсысы өзінің дұрыстығына әңгімелесушінің көзін жеткізуге тырысады.

 «Мектептің жаны мұғалім. Мұғалім қаңдай болса, мектеп сондай болмақшы. Яғни, мұғалім білімді болса, ол мектептен балалар көбірек білім алып шықпақшы. Солай болған соң, ең әуелі мектепке керегі – білімді, педагогика, әдістемеден хабардар, жақсы оқыта білетін мұғалім» - деп тілші ғалым А. Байтұрсынұлы атап өткендей, қазіргі қоғамның өзекті мәселелерінің бірі – мұғалімнің еліміздегі жүргізіліп жатқан білім беру саясатындағы және әлемдік білім кеңістігінде оқытудың заманауи құралдарын өз тәжірибесінде ықпалдастыру арқылы оқыту сапасын арттыруға үлесін қосуы болып отыр. Сонымен, оқыту әдісі – мақсатқа жетудің саналы түрде қолданылатын тәсілі, ал мақсатқа жету мұғалімнің шеберлігіне, оның оқыту процесін тиімді ұйымдастыра білуіне, оқушылардың даярлық дәрежесіне мұғалім мен оқушылардың белсенділік педагогикалық ынтымақтастығына байланысты деп айтуға болады.